2017 év vadvízi kuttyogatója - Hármas-Körös, Szarvas

2017. évben immár 5. alkalommal kerül megrendezésre e nemes verseny. A tavalyi verseny 108 kg -os mérlegelt fogása, a találkozó jó hangulata, az akkor kötött új barátságok és a sok-sok pozitív visszajelzés még inkább erőt ad a szervezéshez.

A verseny fő támogatója továbbra is a Engemayer Tibor, aki az olaszországi Pó folyó deltájánál szállásadó, idegenvezető, és horgászturisztikai szakember, akit az Internetezők "Deltapo" néven ismernek. Fődíj, 2 fő számára a Pó deltában 1 hét szállás, idegenvezetéssel, harcsahorgászat.

Üdvözöljük köreinkben a <http://horgaszokhaza.hu> (C-Trend bt.) áruházat akik több más sikeres márka mellett a Penn termékek magyarországi forgalmazói. Nem jönnek üres kézzel, és mi szívesen viseljük a Penn logót a versenyen.

Idén, a Körösvidéki Horgász Egyesületek Szövetsége Békéscsaba védnöksége alatt versenyzünk. A korábbi magas színvonalú versenyek, és a fegyelmezett versenyzők megalapozták a jó hírünket. A Megyei Szövetség azonosult célkitűzéseinkkel, elvi és gyakorlati támogatásáról biztosított.

A verseny egy fordulós , amely 2017. június 18. án 07 órakor kezdődik, és 13. óráig tart. Előző nap, június 17.-én délutás edzésre van lehetőség a versenypályán. A bázis, és szállás célra kuttyogató társunk, Walki Hermann ajánlotta fel horgásztanyáját, amely amúgy a a versenypálya közepén található. Itt egyébként lesz mód sátorozásra, Hermann tanyájánál, a gát víz felőli oldalán pedig rossz idő esetén is használható sólyázó hely, kikötő áll rendelkezésre, amelyet a verseny ideje alatt külön őrzéssel biztosítunk. Komfortosabb szállást keríteni mindenki magának tud, ennek szervezése egyéni. A teljes versenykiírás és a regisztráció alább található.

Versenypálya: a Hármas-Körös KHESZ által kezelt felvízi szakasza, a Békésszentandrási Duzzasztótól a Hármaskörös 61 fkm-ig (Hortobágy Berettyó árvizkapu ágig). Google térkép itt:<https://mapsengine.google.com/map/edit?mid=znHBcx2kC4kU.kUj64qnssUOg>

Versenykiírás, szabályok:

Vadvízi kuttyogató verseny nevezési díj költség hozzájárulás: 7000 Ft./fő amely a helyszínen fizetendő. Horgászjogok miatt külföldieknek +2000 Ft

-Csapatok nevezése: Csernák Zoltán 30/2071070 csernak.zoltan61@gmail.com kapcsolaton

-Nevezés kötelező, határidő 2017. június 10. szombat. A nevezési díjat a helyszínen lehet befizetni. Pólóméretek megadása ajánlatos.

- időtartam: 2017, június 18. nap 07.00 órától 13.00 óráig tart

Meleg étkezés:

június 17.-én 17.00 órakor vacsora

június 18.-án 06.00 órakor reggeli

június 18.-án 13.30 órakor ebéd

június 18.-án 14.00 órakor eredmény hirdetés

Korábban érkezőknek hozott anyagból bográcsozás egyénileg, illetve erre az időre szívesen veszünk étkezési felajánlásokat, pld. 10 kg marhahús, 5 kg sztékhús, stb. Napijegy, engedély a helyszínen is váltható, de elő kell jegyezni Garami Józsi bácsinál a 30/3613991 es telefonszámon.

Verseny szabályok! - felszerelés: az Országos Horgász rendnek megfelelő, szabályos kuttyogató felszerelés. Annyi szigorítással, hogy szerelékenként csak egy darab egyes horog használható.

- Használható: halradar; kuttyogató végszerelés; bolyt, gumipolip, “clonk” természetes csali

- Nem használható: víz alatti kamera; wobbler, gumihal, műcsali; horgonyzás, kikötés,

Díjazás: Az első 3 csapat tagjai és a legnagyobb harcsát fogó horgász serleget, és értékes és a <http://horgaszokhaza.hu> által 100000 Ft összértékben felajánlott Penn termékeket vihetnek haza.. Az első helyezett csapat 1 évre elnyeri a "2017. év vadvízi kuttyogatója" megtisztelő címet, nevük a vándor kupára kerül és 1 évig otthon tarthatja azt. Amelyik csapat harmadik alkkalommal nyeri el a vándorkupát, az megtarthatja. Fődíj, ( a győztes csapatnak, 2 fő számára a Pó deltában 1 hét szállás, idegenvezetéssel, harcsahorgászat.

- pontozás, értékelés: csak a 60 cm-nél nagyobb harcsa számít. Grammonként 1 pont (pld. 1850 gr-os harcsa 1850 pontot ér. Gramm egyezés esetén a fogott harcsák összeadott mérete dönt.

- a mezőny 10 másodpercenként indul. Először a lassabb motorral szerelt csapatok. A lépcsőzetes indulás oka a ütközés, és baleset veszély elkerülése.. Saját láthatósági mellényt minden csapat hozzon magával, mert a mérlegelő hajónak ezzel jelzi, hogy mérlegelést kér.

Bánásmód - pontyzsák használata kötelező.

- a zsákmány felfűzése, és a vágóhorog használata tilos. (Ilyen szörnyűséget a csónakban is tilos tartani). Elsősorban a verseny után mérlegelünk, a kikötőbe, de mérlegelés kíméleti esetekben vízen is kérhető a 30/2071070 telefonon. minden harcsa mérlegelés után visszaengedésre kerül. A sokkot kapott, vagy bármi okból kimúlt harcsák mérlegelését a versenybírók megtagadják.A kimúlt harcsát minden esetben, le kell adni!

Panaszjog: - a nevezési lap hátulja a fogás jegyzőkönyvezésére szolgál, amit a bírók töltenek ki mérlegeléskor, és minden bejegyzést a csapat ellenjegyzi. Mérlegeléssel kapcsolatos panasz, csak az ellenjegyzést megelőzően lehet benyújtani abban az esetben, ha a fogott hal újramérhető, és nincs visszahelyezve a vízbe.

Hajó csónak: kizárólag a vízi közlekedés szabályainak megfelelő járművek, az előírt kötelező felszereléssel és szükséges jogosítvánnyal együttesen használhatóak.

Vízi közlekedés: benzinmotorral csak a szükséges és elfogadható mértékben szabad a versenytársakat megközelíteni, kifogás esetén 30 méter távolság a mérvadó. Hullámkeltés és motorbőgetés tilos. A részvétel saját felelősségre történik.

TILOS és a versenyből való azonnali kizárással jár: A fenti szabályok bármelyikének be nem tartása.

Információk:

Alaptábor: A Szarvas belvárosában a Szabadság út (Csabai-Kecskeméti út) és a Dózsa György kereszteződésben ( tégla templomnál ) északi irányba kell kanyarodni. Innen 5 km megtétele után mindig balra tartva elérjük a Hármas- Körös árvízvédelmi töltését, a gátat. A gáton balra kell kanyarodni, majd 500 méter után a gát tövében található a volt gátőrház épülete, és hatalmas udvara (Gátőrház u. 9. Walki Hermann tanyája). Itt kerül kialakításra az alaptábor és itt lehet sátorozni is. Eső esetén a sátrazóknak menedék, fedett helyiség biztosított. A helyszín minden időjárási viszonyok között megközelíthető, és a sólyázó is használható. Torlódásra lehet számítani verseny előtt, és után. Legyünk türelmesek, és segítsük egymást.

A köteles komp júniusban reggel 5-től, este 9-ig üzemel. Figyelem, a komp kötele a víz felett 1 m-re van a folyón keresztben, ami fokozott veszélyforrás. Áthaladásra a vízi közlekedés szabályai az irányadóak!!!

Google térkép itt:<https://mapsengine.google.com/map/edit?mid=znHBcx2kC4kU.kUj64qnssUOg>

Személyes kapcsolat nevezés : Csernák Zoltán 30/2071070

csernak.zoltan61@gmail.com